SHBA: Si ka ndryshuar lufta kundër terrorizmit 10 vjet mbas 11 shtatorit 2001
Komuniteti i shërbimeve sekrete ishte mes institucioneve që u trondit më rëndë nga sulmet.
Kur aeroplanët goditën në 11 shtator.... Majkëll Hajden ishte në zyrën e tij si drejtor i Agjencisë Kombëtare të Sigurimit, krahu elektronik i shërbimeve sekrete të vendit i cili përgjon komunikimet. Ai mori një thirrje urgjente nga drejtori i Agjencisë Qëdrore të Shërbimeve Sekretet, Xhorxh Tenet. Por nëse ata e dinin, pse nuk e parandaluan këtë sulm? Zoti Hajden i cili zëvendësoi më pas zotin Tenet si drejtues i CIA-s, mendon se kjo erdhi nga “mungesa e imagjinatës”. Komisioni i posaçëm i ngritur për 11 shtatorin analizoi dështimin e shërbimeve sekrete dhe arriti në përfundimin se agjenci të ndryshme të zbulimit kishin pjesë të ndryshme të informacionit, por askush nuk i lidhi ato në një të vetëm.... Ose, siç u pëlqen profesionistëve të kësaj fushe të thonë, ata nuk arritën të bashkonin pjesëzat për të krijuar një mozaik të tërë, sepse nuk shkëmbyen informacion mes tyre. Duke vepruar në bazë të rekomandimeve të komisionit, Kongresi krijoi një post të ri në kabinetin qeveritar në vitin 2004 për të bashkërenduar të gjitha përpjekjet e shërbimeve sekrete amerikane; ky post quhet Drejtori i Shërbimit Inteligjent Kombëtar. Denis Bler, i cili e mori këtë post nga viti 2009 deri në maj të vitit të kaluar, thotë se problemi nuk është informacioni i pakët, por informacioni i tepruar. Kongresi krijoi gjithashtu edhe Qendrën Kombëtare të Antiterrorizmit, ose NCTC, ku përfaqësues nga CIA, FBI, NSA dhe të gjitha agjencitë qeveritare të shërbimeve të zbulimit, duhet të shkëmbejnë informacionet. Majkëll Lajter ishte shefi i kësaj qendra nga viti 2007 deri në maj të këtij viti. Ai thotë se 10 vjet mbas 11 shtatorit të 2001 ende ka më tepër informacion se mund të analizohet, por kjo është më mirë se sa të kesh mungesë informimi. Disa analistë janë të mendimit se vrasja e Osama bin Ladenit në fillim të këtij viti dhe trysnia e vazhdueshme ndaj al Kaidës e ka çuar këtë rrjet në kufijtë e zhdukjes. Por ish drejtuesi i Qendrës Antiterroriste Lajter thotë se ndërsa al Kaida me bazë në Pakistan është në vështirësi, organizata të ngjashme me të po lulëzojnë. Ish drejtori i Shërbimit inteligjet Kombëtar Bler thtoë se rreziku në Shtetet e Bashkuara sot janë komplotet e përmasave të vogla. Ish shefi i NCTC Majkëll Lajter thotë se Shtetet e Bashkuara kanë shënuar suksese të mëdha ndaj grupeve terrorriste që nga 11 shtatori, por 100% sukses nuk mund të garantohet. 10 vjet mbas 11 shtatorit të vitit 2001, taktikat dhe strategjitë kanë ndryshuar, por agjentët e shërbimit të zbulimit mbeten të mbërthyer në një betejë të vazhdueshme me ekstremtistët e dhunshëm islamikë.